በኢትዮጵያ ሰላምና ልማት እንዲረጋገጥ መንግስት የአመራር አካላትን በማቀናጀት ከህዝብ ጋር መስራት ይገባዋል
በኢትዮጵያ ውስጥ ሰላም፣ልማትና ብልጽግና እንዲረጋገጥ መንግስት በየደረጃው ካሉ የአመራር አካላትና ህዝብ ጋር በማቀናጀት ሆኖ መስራት እንደሚገባ ዋልታ ያነጋገራቸው የአዲስ አበባ ነዋሪዎች ገልጸዋል፡፡አሁን በሀገሪቱ የሚታየውን የኢኮኖሚ መቀዛቀዝ ለማነቃቃት ትኩረት መሰጠት እንደሚገባም ጠቁሟል፡፡ለውጥ በአንድ ጀንበርና በአንድ ሰው ብቻ የሚመጣ ሳይሆን የጋራ ጥረትና መተጋገዝን የሚጠይቅ በመሆኑ ሁሉም ማህበረሰብ ክፍል በለውጥ ሂደቱ የበኩሉን ድርሻ ሊወጣ ይገባዋል ብለዋል፡፡የታቀደው ልማትና ብልጽግና እንዲረጋገጥም ሁሉም ዜጋ በእኔነት ስሜት ርብርብ እንዲያደርግ አስተያየት ሰጪዎቹ ነዋሪዎቹ ጥሪ አድርገዋል፡፡መንግስት እስከ ታችኛው የህብረተሰብ ክፍል ድረስ በመውረድ የህዝቡን በተለይም የወጣቱን ጥያቄ በመስማት ለሚነሱ ችግሮች አፋጣኝ መፍተሄ መስጠት እንዳለበትም አስተያየታቸው የሰጡት ነዋሪዎች ተናግረዋል፡፡ሀገሪቱ ወደ ላቀ የእድገት ጎዳና እንድትሸጋገርና ዘላቂ የሆነ ሰላም እንዲመጣ መንግስት በየቦታው የሚታዩ የመልካም አስተዳደር ችግሮችን መቅረፍ ይገባዋልም ብለዋል፡፡   